વાઇબ્રન્ટ ગુજરાત ૨૦૧૭ સંપૂર્ણ મોદીમય બનાવવાની તૈયારી રાજ્ય સરકાર દ્વારા કરી લેવામાં આવી છે. વડા પ્રધાન નરેન્દ્ર મોદી ૯મી તારીખે વાઇબ્રન્ટ ગુજરાત માટે ગુજરાત આવશે. જે ૧૧ જાન્યુઆરી સુધી રોકાશે. તેઓની આ મુલાકાત દરમિયાન ગુજરાત મોદીમય બને તેવા કાર્યક્રમ ગોઠવાયા છે. ૯મી જાન્યુઆરીએ જ નરેન્દ્ર મોદીના પાંચ કાર્યક્રમોનું આયોજન કરાયું છે. જેમાં ગાંધીનગર રેલવે સ્ટેશનનું ભૂમિપૂજન, ગ્લોબલ ટ્રેડ શૉનું ઉદ્ઘાટન, સૂર્ય કિરણ ઍર શૉ, ગિફ્ટ સિટી અને સાયન્સ સિટીમાં નૉબેલ પ્રાઇઝ સિરીઝ પ્રદર્શન યોજાશે. જ્યારે ૧૦મી તારીખે વડા પ્રધાનના હસ્તે વાઇબ્રન્ટ ગુજરાત ૨૦૧૭નો શુભારંભ કરાશે. રાજ્યનાપાટનગરને ઉતાવળે સ્માર્ટ સિટી અંતર્ગત પ્રથમ વાઇ ફાઇ સીટી જાહેર કરવામાં આવ્યું છે. વાઈબ્રેન્ટે કારણે ગાંધીનગરમાં એક પણ લારી-ગલ્લા નજરે પડતાં નથી. એટલે લારી-ગલ્લાલેસ સિટી પણ બન્યાનું બહુમાન સરકારી તંત્રએ આપી દીધું છે.